C 421/10
HU
Az Európai Unió Hivatalos Lapja
2022.11.4.
A tagállamok kohéziós politikával foglalkozó irányító hatóságai egyszerűsített kiválasztási eljárás keretében dönthetnek az ERFA-programok kiválósági pecséttel (6) rendelkező műveleteinek finanszírozásáról.
Az ilyen műveleteknek három kritériumnak kell megfelelniük: –
Először is, összhangban kell lenniük a programmal (és a program alapjául szolgáló stratégiákkal), valamint hatékonyan hozzá kell járulniuk a program egyedi célkitűzéseinek eléréséhez.
–
Másodszor, amennyiben egy adott feljogosító feltétel hatálya alá tartoznak, összhangban kell lenniük az említett feljogosító feltétel teljesítése céljából megállapított vonatkozó stratégiákkal és tervezési dokumentumokkal.
–
Harmadszor, az érintett alap körébe kell tartozniuk, és valamely beavatkozási típusba besorolhatónak kell lenniük (7).
Vonatkozó jogszabályok
Kapcsolódó jogszabályok
CPR
2. cikk (45) bekezdés és a 73. cikk (4) bekezdés, valamint (61) preambulumbekezdés
Horizont Európa
2. cikk (23) bekezdés, 15. cikk (2) bekezdés, 24. cikk (4) bekezdés és 48. cikk (7) bekezdés
Általános csoportmentességi rendelet (GBER)
25a.
és 25b. cikk (Állami támogatás)
Szakpolitikai megfontolások A kiválósági pecsét olyan minőségi védjegy, amelyet a Horizont Európához (2027-ig az EU kutatási és innovációs finanszírozási programja) és annak elődprogramjához, a Horizont 2020-hoz benyújtott projektjavaslatoknak ítélnek oda.
A kiválósági pecsét tanúsítja, hogy az említett pályázatok kiválóak, és rájuk irányítja azon lehetséges finanszírozó szervek (magán vagy állami; nemzeti vagy regionális szervek; beleértve a kohéziós politikai alapok irányító hatóságait is) figyelmét, amelyek érdeklődnek az ígéretes K+I-projektekbe való befektetés iránt.
A kiválósági pecsét ezáltal segítséget nyújt ahhoz, hogy a pályázatok alternatív finanszírozásban részesülhessenek.
A finanszírozó szervek a területfejlesztés előmozdítása érdekében is felhasználhatják a Horizont Európa keretében alkalmazott jól bevált és magas színvonalú értékelést.
Így a tagállamok és a régiók azonosíthatják és előnyösen kiaknázhatják a területükön azokat a kiváló kutatási és innovációs projektjavaslatokat, amelyekkel javítható a K+Iteljesítményük és -kapacitásuk.
Azok a projektpályázók, akik egy Horizont Európa pályázati felhívás keretében pozitív értékelést és kiválósági pecsétet kapnak, pályázhatnak esetleges ERFA-finanszírozásra, ha a projekt összhangban van a projektgazdák tagállamának vagy régiójának kohéziós politikai programjaiban szereplő prioritásokkal.
A kiválósági pecsétről szóló tanúsítvány a pályázat minden olyan alapvető adatát tartalmazza, amelyre szükség van ahhoz, hogy egy finanszírozó szerv azonosítsa a pályázatot, és megismerje annak fő jellemzőit és értékét (a pályázat címe, hivatkozás a felhívásra/témára, valamint a pályázó jogalany neve és címe).
A kiválósági pecsét – csakúgy, mint a projektjavaslat és az értékelő összefoglaló jelentés – csalás ellen digitálisan védett (ez szerepel a dokumentumokban).
Végezetül a kohézióért és a reformokért felelős biztos, valamint az innovációért, a kutatásért, a kultúráért, az oktatásért és az ifjúságért felelős biztos aláírásával bizonyítja politikai elkötelezettségét az iránt, hogy alternatív finanszírozást mozgósítson e projektek számára.
A kiválósági pecsét különösen alkalmas eszköz az egyetlen kedvezményezettű Horizont Európa komponensek (például az EIC Akcelerátorprogram és az EIC átmeneti tevékenységek, MSCA, Európai Kutatási Tanács által támogatott ötletéletképességi cselekvések, Partnerségalakítás) esetében.
Míg a jövőben több kedvezményezettű kiválósági pecsétet is fontolóra lehetne venni, a jelenlegi szándék az, hogy a kiválósági pecsétet csak a Horizont Európa első szakaszában egyetlen kedvezményezettű komponenseknek ítéljék oda.
Ezt a feltételt a vonatkozó felhívásban meg kell határozni.
A kiválósági pecsétre jogot biztosító összetevőket a vonatkozó munkaprogramban fel kell tüntetni.
(6) Míg ez a dokumentum a Horizont Európa kiválósági pecsétekre összpontosít, a kiválósági pecsétek odaítélésének lehetőségét az EU többéves pénzügyi keretébe tartozó 14 másik program (Digitális Európa, Egységes piac program, LIFE, Kreatív Európa, Erasmus+, Űrprogram, Európai Szolidaritási Testület, Európai Hálózatfinanszírozási Eszköz, Jogérvényesülés program, Polgárok, egyenlőség, jogok és értékek program, Euratom, Menekültügyi, Migrációs és Integrációs Alap, Integrált Határigazgatási Alap és Belső Biztonsági Alap) alap-jogiaktusai is tartalmazzák.
(7) Lásd a CPR 73. cikke (2) bekezdésének a), b) és g) pontját, valamint 73. cikkének (4) bekezdését.